Ventspils (stacija)

**Ventspils** (arī **Ventspils I**) ir ārpusklases kravas un agrākā pasažieru dzelzceļa stacija Ventspilī. Ventspils pieskaitāma pie strupceļa stacijām, jo kādreizējā līnija uz Liepāju slēgta 1996. gadā. Ventspils ir arī mezgla stacija, jo tās sastāvā ietilpst vairākas citas stacijas, kas gredzenveidā savienotas savā starpā ar sliežu ceļiem (Ventspils II, Naftas parks, Jūras parks, Austrumu parks). Stacija var apkalpot līdz 5000 vagonu sastāvu gadā, bet 2011. gadā apkalpo 2674 vagonu sastāvus jeb 1 555 378 vagonus. 

Līdz 2010. gada 15. februārim no Rīgas līdz Ventspilij kursēja pasažieru dīzeļvilciens "Kurzeme". 

## Vēsture
Ventspils staciju atklāja kā 1901. gadā uzbūvētās Ventspils—Maskavas līnijas pagaidu galastaciju (sākotnējā projektā bija paredzēts galastaciju izvietot Ventas kreisajā krastā). 1923. gadā stacijai pieslēdza Stendes—Ventspils šaursliežu dzelzceļu, bet Otrā pasaules kara laikā 1944. gada decembrī vācu karaspēks uzbūvēja normālplatuma dzelzceļa līniju Liepāja—Ventspils ar galastaciju Ventspils-Dienvidi (*Windau-Süd*, tagad Dienvidu parks) Ventas kreisajā krastā. Ventspils staciju pārdēvēja par Ventspils-Ziemeļi (*Windau-Nord*).

Latvijas PSR laikā 1960. gados staciju modernizēja, mazbānīša ceļus nojauca, izbūvēja preču vagonu parkus. Stacijā atradās restorāns, divas biļešu kases un liela uzgaidāmā telpa, bet tualete bija ārpusē. 

Ventspils dzelzceļa stacija.jpg|Stendes-Ventspils mazbānītis (pēc 1923)
Ventspils stacija pirms 1940.jpg|Ventspils stacija (pirms 1940)
Ventspils stacija 28.jpg|Stacijas ēka pirms atjaunošanas (2011)
Ventspils stacija 22.jpg|Stacijas ēka pirms atjaunošanas (2011)
Ventspils stacija 15.jpg|Stacijas peroni un sliežu ceļi (2011)


### Ēku atjaunošana
Kopš  Ventspils stacijas pasažieru ēka un ūdenstornis ir valsts nozīmes arhitektūras pieminekļi Nr. 8895.
No 2008. līdz 2010. gadam notika stacijas remonts, biļetes varēja nopirkt vagoniņā pie stacijas.
2012. un 2013. gadā notika stacijas pasažieru ēkas 1. kārtas atjaunošanas darbi ar biļešu kasēm un uzgaidāmo telpu.
2016. un 2017. gadā daļu no ēkas telpām pielāgoja biroju vajadzībām. Stacijas zālē restaurēja podiņu krāsni, sienas dekorēja ar trafareta ornamentiem, labiekārtoja ēkas apkārtni. 
 

Attēls:Ventspils dzelzceļa stacijas galvenā ēka 02.jpg|Atjaunotā stacijas ēka no Dzelzceļnieku ielas puses (2016)
Attēls:Ventspils dzelzceļa stacija skats uz centru.jpg|thumb|Dzelzceļa stacija atjaunotā izskatā skats uz centru
Attēls:Skats no Z uz Ventspils dzelzceļa staciju.jpg|thumb|Skats no Z uz Ventspils dzelzceļa staciju
Attēls:Ventspils dzelzceļa stacijas skats uz Ventspils II.jpg|thumb|Ventspils dzelzceļa stacijas skats uz Ventspils II
Attēls:Ventspils dzelzceļa stacijas iekšiene.jpg|thumb|Ventspils dzelzceļa stacijas iekšiene
Attēls:Ventspils dzelzceļa stacijas iekšienē.jpg|thumb|Ventspils dzelzceļa stacijas iekšienē


## Stacijas parki
* **A parks** ir stacijas daļa, kas atrodas pie pasažieru ēkas. Tas paredzēts Rīgas un Jelgavas pasažieru un kravu vilcienu pieņemšanai un nosūtīšanai (tiek maz izmantots).
* **B parks** ir pieņemšanas-nosūtīšanas parks, tas paredzēts kravu vilcienu pieņemšanai un nosūtīšanai.
* **C parks** ir šķirošanas parks ar 16 ceļiem, tas paredzēts vagonu šķirošanai un manevriem, vilcienu formēšanai un izformēšanai, kā arī vilcienu nosūtīšanai uz Rīgu un Jelgavu.
* **D parks** sastāv no 4 pieņemšanas-nosūtīšanas ceļiem, tas paredzēts pienākošo kravu vilcienu apstrādei, pieņemšanai un pienākušo sastāvu uzstumšanai šķirošanas uzkalnā.
* **Pieostas parks** paredzēts dažādu ostas uzņēmumu vagonu apstrādei, manevru sastāvu pieņemšanai un nosūtīšanai no B, C un Jūras parkiem, kā arī vagonu šķirošanai un īslaicīgai uzglabāšanai. Tajā ir 8 caurbraucamie ceļi un 2 strupceļi.
* **Dienvidu parks** jeb Ventspils-Dienvidi atrodas otrā pusē Ventai, sliežu ceļš, kas ved uz to, ir bijušās Liepājas līnijas daļa. Parks paredzēts manevru sastāvu pieņemšanai—nosūtīšanai. Tajā nav ēku un apkalpojošā personāla, tas beidzas ar strupceļu Liepājas virzienā (bijusī tālākā līnija nojaukta 2009. gadā).

## Attēlu galerija

Attēls:Ventspils dzelzceļa stacijas ūdenstornis.jpg|thumb|Ventspils dzelzceļa stacijas ūdenstornis
Attēls:Ventspils stacija 16.jpg|Stacijas tualete
Attēls:Ventspils stacija 29.jpg|Ventspils stacijas perons ar soliņu
Attēls:Ventspils stacija 36.jpg|Strupceļš pie kravas rampas
Attēls:Ventspils stacija 46.jpg|Ventspils stacija (C parks)
Attēls:Ventspils stacija 26.jpg|Ventspils stacija (A parks)
Attēls:Ventspils stacija 42.jpg|Skats no strupceļa Ventspils II virzienā
Attēls:Skats no otra perona Ventspils stacijā.jpg|thumb|Skats no otra perona Ventspils stacijā


## Atsauces

## Ārējās saites

* Mazbānītis Ventspils stacijā (foto) 
* Ventspils stacija 20. gadsimta sākumā (foto)
* Atjauno Ventspils dzelzceļa staciju (video)